O`smir bokschilarimiz ham Osiyo chempionatida birinchilardan bo`ldi

Birlashgan Arab Amirliklarining Fujayra shahrida boks bo`yicha o`smir yigitlar va qizlar o`rtasida o`tkazilayotgan Osiyo chempionati o`z yakuniga etdi. Bu haqda Jismoniy tarbiya va sport vazirligining matbuot xizmati xabar bermoqda. 
 Musobaqaning final bahslariga 11 nafar charm qo`lqop ustalarimiz etib borgan edi.Final bellashuvlarida ishtirok etgan 11 nafar bokschilarimizning 8 nafari hal qiluvchi bahsda raqiblaridan ustun kelishdi va Osiyo chempionatining oltin medallariga ega bo`lishdi.Shu tariqa mazkur musobaqada terma jamoamiz vakillari 8 ta oltin, 3 ta kumush va 9 ta bronza, jami 20 ta medal bilan yurtimizga qaytib keladigan bo`lishdi. Buning natijasida vakillarimiz umumjamoa hisobida birinchi o`rinni qo`lga kiritdi.Osiyo chempionati g`olib va sovrindorlarimiz ro`yxati quyidagicha:Oltin medal:-48 kg: Sabina Boboqulova-50 kg: Feruza Kazakova-52 kg: Nigina O`ktamova-63 kg: Azizbek Tojiev-70 kg: Login Petrov-75 kg: Nusratbek Tohirov+80 kg: Jahongir Zokirov-63 kg: Aziza ZokirovaKumush medal:-57 kg: Bilolbek Ixvolov-60 kg: Bekzod Bekmurodov-60 kg: Mohira AhmedovaBronza medal:-46 kg: Iqboljon Qudratov-48 kg: Asrorbek Shahobiddinov-50 kg: Anvar Boltaboev-52 kg: G`ofurjon Tohirov-54 kg: Jahonmurod Imomaliev-66 kg: Aloxon Abdullaev-46 kg: Mohlaroyim Savriddinova-54 kg: Ruhshona O`ktamova-70 kg: Shahnoza ErgashevaTerma jamoamiz vakillari ertaga 16:15 da yurtimizga etib kelishadi. Ular Islom Karimov nomidagi Toshkent xalqaro aeroportida tantanali ravishda kutib olinadi.